ರೋಗಿಗಳಿಗೆ ವಂಚಿಸಿ ರೆಮ್ಡೆಸಿವಿರ್ ಮಾರಾಟ ಮಾಡ್ತಿದ್ದ ಸ್ಟಾಫ್ ನರ್ಸ್ ಅರೆಸ್ಟ್ ಬೆಂಗಳೂರು: ರೆಮ್ಡಿಸಿವಿರ್ ಕೊರತೆ ಎದುರಾಗಿರೋದನ್ನೇ ಬಂಡವಾಳ ಮಾಡಿಕೊಂಡು ಔಷಧವನ್ನ ದುಪ್ಪಟ್ಟು ಬೆಲೆಗೆ ಮಾರ್ತಿದ್ದ ಆರೋಪಿಯನ್ನ ಬೈಯ್ಯಪ್ಪನಹಳ್ಳಿ ಪೊಲೀಸ್ರು ಬಂಧಿಸಿದ್ದಾರೆ. ಮನು ಬಿನ್ ನಾಗರಾಜ್ ಬಂಧಿತ ಆರೋಪಿ. ಕೋನಪ್ಪನ ಅಗ್ರಹಾರದ ಕಾವೇರಿ ಆಸ್ಪತ್ರೆಯಲ್ಲಿ ಸ್ಟಾಫ್ ನರ್ಸ್ ಆಗಿ ಕೆಲಸ ನಿರ್ವಹಿಸ್ತಿದ್ದ ಈತ.. ಐಸಿಯು ವಾರ್ಡ್ನಲ್ಲಿ ಚಿಕಿತ್ಸೆ ಪಡೆಯುತ್ತಿರುವ ರೋಗಿಗಳಿಗೆ ಕೊಡುವ ರೆಮ್ಡಿಸಿವಿರ್ನ್ನ 25 ಸಾವಿರಕ್ಕೆ ಮಾರಾಟ ಮಾಡ್ತಿದ್ದ ಎನ್ನಲಾಗಿದೆ. ರೋಗಿಗೆ 2 ಡೋಸೇಜ್ ಕೊಡೋ ಬದಲಿಗೆ 1 ಡೋಸೇಜ್ ಮಾತ್ರ ನೀಡಿ ಮಿಕ್ಕಿದ್ದನ್ನ ಬೇರೆಯವರಿಗೆ ಮಾರಾಟ ಮಾಡ್ತಿದ್ದ ಎನ್ನಲಾಗಿದೆ. ಅಭಯಹಸ್ತ ಮಲ್ಟಿ ಸ್ಪೆಷಾಲಿಟಿ ಆಸ್ಪತ್ರೆಯ ಬಳಿ, ಕೊರೊನಾಗೆ ಬಳಸುವ ರೆಮ್ಡಿಸಿವಿರ್ ಔಷಧಿಯನ್ನ ಅಧಿಕ ಹಣಕ್ಕೆ ಮಾರಾಟ ಮಾಡಲು ಮುಂದಾಗಿದ್ದ ಈತನ ಬಗ್ಗೆ ಖಚಿತ ಮಾಹಿತಿ ಪಡೆದ ಪೊಲೀಸ್ರು, ದಾಳಿ ನಡೆಸಿ ಆರೋಪಿಯನ್ನ, ಅವನ ಬಳಿ 50 ಸಾವಿರ ಬೆಲೆ ಬಾಳುವ 13 ರೆಮ್ಡಿಸಿವಿರ್ ಔಷಧಿಯನ್ನ ವಶಕ್ಕೆ ಪಡೆದಿದ್ದಾರೆ.